Biblija (Tomislav Dretar)/Zimri, kralj Izraila


Zimri, kralj Izraila 
Zimri, kralj Izraila
15 Dvadeset i sedme godine vladavine Aza, kralja Jude, Zimri postade kralj za sedam dana u Tirsu; narod tad bi u pohodu protiv Gibetona koji pripadaše Filistincima.  
16 Narod koji bijaše u pohodu saznade za novost:    ” Zimri se urotio i čak ubio kralja.  “ Tada, istog dana, u taboru, sav Izrail postavi Omrija, zapovjednika vojske, kao kralja Izraila.  
17 Omri i sav Izrail s njim pođoše iz Gibetona i opsjedoše Tirsu.  
18 Kad Zimri vidje da grad bijaše zauzet, on uđe u kulu osmatračnicu kraljeve kuće; zapali nad sobom kraljevu kuću i umrije.  
19 To bi učinio zbog grijeha koje bijaše počinio, čineći ono što je zlo u očima ALLAHOVIM, hodeći putovima Jeroboamovim, i oponašajući grijehove koje ovaj bijaše počinio i koje dade počiniti u Izrailu.
20 Ostatak djela Zimrijevih i urota koju je skovao, nije li to zapisano u knjizi *Povijeti Kraljeva Izrailovih?
21 Tada se narod Izrailov podijeli na dvoje:    jedna polovica naroda slijediše Tibnija, sina Ginatova, da postane kralj; druga polovica slijediše Omrija.  
22 Ljudi koji slijediše Omrija odnesoše prevagu nad onima koji slijediše Tibnija, sina Ginatova.  Tibni umrije i Omri postade kralj.